Държавен вестник, бр. 46, 2010 г., стр. 35

БРОЙ  46	
Д Ъ Р Ж А В Е Н  В Е С Т Н И К 	
СТР.  35  
основни медицински, учебни и научни дейности, 
както и функциите на постоянни и временни 
структури (комисии, курсове), подпомагащи осъ­
ществяването на отделните дейности.
ІІІ. Белодробна функционална лаборатория
Изследването на белодробната функция е за­
дължителен елемент при реализиране предмета на 
дейност на пневмологията и фтизиатрията. Ролята 
на белодробната функционална лаборатория (БФЛ) 
е да осигури възможно най-точно изследване на 
белодробната функция на пациента по безопасен за 
него начин. Това изискване определя различни нива 
на компетентност на лабораториите/кабинетите в 
зависимост от оборудването им и квалификацията 
на персонала в тях.
1. Компетентност на БФЛ
Функционалните изследвания на дихателната 
система се осъществяват във:
1.1. Кабинет за функционално изследване на 
дишането (ФИД), в който се извършва: спироме­
трия, максимални експираторни и инспираторни 
дебити, оксиметрия по време на покой, усилие и 
сън, със или без кислородотерапия (ниво І). 
1.2. Лаборатория за функционално изследване 
на дишането, в която освен дейностите по т. 1.1 
се извършват и следните изследвания: белодробни 
обеми (остатъчен обем – ОО, тотален белодробен 
капацитет – ТБК, функционален остатъчен капаци­
тет – ФОК), дифузионен капацитет, кръвно-газов 
анализ и киселинно-алкално равновесие, неспеци­
фичен бронхиален провокационен тест (ниво ІІ).
1.3. Лаборатория за функционално изследване 
на дишането, в която освен изследванията по т. 1.2 
се извършва и телесна плетизмография (ТБК, 
ОО, ФОК, бронхиално съпротивление), макси­
мални инспираторни и експираторни налягания, 
тест с физическо натоварване. Тези методики 
са задължителни. Освен тях при възможност се 
изпълняват и други специализирани методики, 
например изследване за сънна апнея, контрол на 
дишането (ниво ІІІ).
1.4. Национална референтна лаборатория, в 
която освен изследванията по т. 1.3 се осъществя­
ват и други специализирани методики, съобразни 
със световни практики в тази област. Разкрита е в 
лечебно заведение за болнична помощ и участва 
в реализирането на система за външен контрол 
на качеството за останалите БФЛ. В нея могат 
да работят специалисти с различна медицинска 
квалификация, но има задължително и лекар със 
специалност по пневмология и фтизиатрия с при­
добита квалификация за извършване на високо­
специализирани и специфични дейности в областта 
на функционалните изследвания на дишането.
2. Квалификация на медицинския персонал
2.1. Дейността на кабинета за ФИД или бело­
дробната функционална лаборатория, разкрити в 
лечебно заведение на първо, второ и трето ниво 
на медицинско обслужване по пневмология и фти­
зиатрия, се ръководи от лекар със специалност по 
пневмология и фтизиатрия и с придобита профе­
сионална квалификация за високоспециализирана 
дейност по белодробна функционална диагностика.
2.2. Професионална квалификация по белодроб­
на функционална диагностика за извършване на 
специфичните дейности, посочени в т. 1.2 и т. 1.3 
от този раздел, се придобива по реда на Наредба 
№ 34 от 2006 г.
2.3. Лекарят със специалност по пневмология 
и фтизиатрия, отговорен за дейността на БФЛ/
кабинет за ФИД, трябва да има познанията и опит, 
необходими за интерпретацията на физиологичните 
основи на изследванията, и осигурява:
изпълнение на правилника за дейността на БФЛ;
безопасно, точно и надеждно изпълнение на 
изследванията, които той ще интерпретира;
своевременно получаване на резултатите;
постоянен контрол на качеството на дейността 
на изпълнителите;
мерки за контрол на безопасността;
анализ на резултатите от дейността на БФЛ;
ежегодна преоценка на изискванията за из­
следвания и осъвременяването им при настъпили 
промени в тези изисквания.
2.4. Специалистът по здравни грижи (клиничен 
лаборант, медицинска сестра) осъществява самос­
тоятелна работа в БФЛ след:
овладяване на методиките в курсове и инди­
видуално обучение за извършване и качествен 
контрол на спирометрия, дебитно-обемни криви, 
оксиметрия и други функционални изследвания 
на дихателната система в БФЛ от ІІ или ІІІ ниво;
придобиване на основни познания по анато­
мия на дихателната и сърдечно-съдовата система, 
респираторна физиология и интерпретация на 
резултатите от ФИД;
продължителността на индивидуалното обучение 
е минимум 30 дни за работа в БФЛ от ІІ ниво и 
60 дни за ІІІ ниво БФЛ.
2.5. Старши лаборант се назначава в БФЛ, ко­
гато в тях работят трима или повече специалисти 
по здравни грижи. Необходимата професионална 
квалификация е владеене на всички методики в 
БФЛ. Той е отговорен за ежедневната работа в 
БФЛ, включително за:
организацията на дейността (графици на пер­
сонала, планиране на изследвания, контрол на 
потока пациенти);
спазването на установения регламент за работа 
и процедурите;
записа и съхранението на данни за калибрация, 
поддръжка и поправки на оборудване, регистрация 
на нежелани събития и всичко свързано с тях;
съхранението на копия от резултати и адми­
нистративни доклади и записи;
осигуряването на безопасно и надеждно изпъл­
нение на изследванията;
осигуряването на мерки за контрол на инфекция;
извършването на изследвания;
осигуряването и поддържането на необходимото 
количество консумативи.
3. Правилник за дейността на БФЛ
Всяка БФЛ има правилник за дейността си, 
който включва, извън конкретните за всяко ле­
чебно заведение административни въпроси, още 
описание на: 
3.1. точната методика на изпълнение на всяко 
изследване в БФЛ, включително критериите за 
надеждност на резултатите;